wannaphong/clean_thaiwikipedia huggingface dataset:
# แมงมุมเพื่อนรัก
แมงมุมเพื่อนรัก   เป็นวรรณกรรมสำหรับเยาวชนที่มีชื่อเสียง ของ อี.บี. ไวท์ นักเขียนชาวสหรัฐ ตีพิมพ์ครั้งแรกเมื่อ พ.ศ. 2495  เป็นวรรณกรรมสำหรับเยาวชนเรื่องที่สอง ในจำนวน 3 เรื่อง ของไวท์ ต่อจาก สจ๊วต ลิตเติ้ล (พ.ศ. 2488) และ The Trumpet of the Swan (เสียงรักจากทรัมเป็ตหงส์) (พ.ศ. 2513)

แมงมุมเพื่อนรัก เป็นเรื่องราวเกี่ยวกับ แมงมุมชื่อ ชาร์ล็อต ซึ่งช่วยชีวิตลูกหมูชื่อ วิลเบอร์ ซึ่งถูกเลี้ยงเพื่อนำมาฆ่าเป็นอาหาร โดยการชักใย สะกดเป็นตัวอักษร เพื่อให้วิลเบอร์ได้ตกเป็นข่าวถึงความพิเศษ ไม่เหมือนหมูตัวอื่น และรอดพ้นจากการถูกฆ่าในที่สุด

วรรณกรรมเรื่องนี้ได้รับการตีพิมพ์ถึง 45 ล้านเล่ม ได้รับการแปลเป็นภาษาต่าง ๆ 23 ภาษา รวมทั้งภาษาไทย  แมงมุมเพื่อนรัก ฉบับภาษาไทย ตีพิมพ์โดย สำนักพิมพ์แพรวเยาวชน ได้รับคัดเลือกเป็นหนังสืออ่านนอกเวลาสำหรับนักเรียนชั้นมัธยมศึกษาตอนต้น Charlotte's Web แมงมุมเพื่อนรัก
# ภาษาจามตะวันตก
ภาษาจามตะวันตก, ภาษาจามกัมพูชา ภาษาจามใหม่ มีผู้พูดทั้งหมด 253,100 คน พบในกัมพูชา 220,000 คน (พ.ศ. 2535) ในเมืองใกล้กับแม่น้ำโขง พบในไทย 4,000 คน ในกรุงเทพมหานคร และอาจมีตามค่ายผู้อพยพ ส่วนใหญ่เปลี่ยนมาพูดภาษาไทย สำเนียงที่ใช้พูดในไทยได้รับอิทธิพลจากตระกูลภาษาออสโตร-เอเชียติกมาก พบในเวียดนาม 25,000 คน โดยอยู่ในไซ่ง่อน 4,000 คน มีผู้พูดภาษานี้ในออสเตรเลีย ฝรั่งเศส อินโดนีเซีย ลิเบีย มาเลเซีย ซาอุดีอาระเบีย สหรัฐ และเยเมน ภาษานี้มีความแตกต่างจากภาษาจามตะวันออกที่ใช้พูดทางภาคกลางของเวียดนาม จัดอยู่ในตระกูลภาษาออสโตรนีเซียน ภาษากลุ่มมาลาโย-โพลีเนเซีย สาขามาเลย์อิก สาขาย่อยอาเจะฮ์-จาม เขียนด้วยอักษรจามและอักษรโรมัน ผู้พูดภาษานี้นับถือศาสนาอิสลามนิกายซุนนี
# แมงมุมเพื่อนรัก (แก้ความกำกวม)
แมงมุมเพื่อนรัก (Charlotte's Web) สามารถหมายถึง
 แมงมุมเพื่อนรัก วรรณกรรมเยาวชน เขียนโดย อี.บี. ไวท์
 แมงมุมเพื่อนรัก (ภาพยนตร์การ์ตูน) ภาพยนตร์แอนิเมชัน พ.ศ. 2516
 แมงมุมเพื่อนรัก 2 (Charlotte's Web 2: Wilbur's Great Adventure) ภาพยนตร์แอนิเมชัน พ.ศ. 2546
 แมงมุมเพื่อนรัก (ภาพยนตร์) ภาพยนตร์ที่ใช้คนแสดง พ.ศ. 2549
# โซล แคมป์เบลล์
โซล แคมป์เบลล์ มีชื่อจริงว่า ซัลเซียร์ เจเรไมอาห์ แคมป์เบลล์ (เกิด 18 กันยายน 1974) เป็นอดีตนักฟุตบอลชาวอังกฤษเชื้อสายจาเมก้า โดยมีพ่อแม่เป็นชาวจาเมกาแต่เกิดและเติบโตในลอนดอน เล่นตำแหน่งกองหลัง เคยค้าแข้งกับทอตแน่ม ฮอตสเปอร์, อาร์เซนอล และ ปอร์ทสมัธและกลับไปอยู่กับอาร์เซนอลแล้วจึงย้ายไปนิวคาสเซิลแบบฟรีๆ ในปี 2553 (2010)
# คนเถื่อนใจธรรม
คนเถื่อนใจธรรม  เป็นศัพท์ทางปรัชญา หมายถึง คนที่ถูกมองว่ารูปทรามต่ำศักดิ์ แต่เนื้อแท้แล้วเปี่ยมคุณธรรม คำนี้ปรากฏในภาษาอังกฤษครั้งแรกในละครเวทีเรื่อง The Conquest of Granada (พิชิตกรานาดา) เมื่อ ค.ศ. 1672 ของ จอห์น ดรายเดน (John Dryden) โดยในบทละครนั้น เจ้าชายคริสเตียนพระองค์หนึ่งซึ่งปลอมพระองค์เป็นชาวสเปนมุสลิมใช้คำดังกล่าวแทนพระองค์เอง ต่อมา คำนี้กลายเป็นเครื่องแสดงภาพของ "คนผู้เป็นสุภาพชนโดยเนื้อแท้" ตามทฤษฎีความรับรู้ทางศีลธรรม (moral sense theory) อันเลื่องลือในสมัยคริสต์ศตวรรษที่ 18 ต่อมาใน ค.ศ. 1851 ชาลส์ ดิกเกนส์ (Charles Dickens) นักเขียนชาวอังกฤษ ใช้คำเช่นว่าเป็นชื่อบทความเชิงเสียดสีสังคม ซึ่งมีเนื้อหาแสดงความต้องการของเขาที่จะหลีกลี้ไปเสียจากสังคมโรแมนติกแบบดึกดำบรรพ์อย่างในคริสต์ศตวรรษที่ 18 และต้นคริสต์ศตวรรษที่ 19 ทำให้คำนี้ได้รับความนิยมเพิ่มขึ้นอีก
# ปีแยร์ เดอ กูแบร์แต็ง
ปีแยร์ เฟรดี บารง เดอ กูแบร์แต็ง  เป็นขุนนางชั้นบารอนของประเทศฝรั่งเศส เป็นที่รู้จักในฐานะของผู้ก่อตั้งกีฬาโอลิมปิกสมัยใหม่ และเป็นผู้ก่อตั้งคณะกรรมการโอลิมปิกสากล

กูแบร์แต็งเกิดในกรุงปารีส ประเทศฝรั่งเศส เมื่อวันที่ 1 มกราคม ค.ศ. 1863 ในตระกูลขุนนาง เป็นลูกคนที่ 4 ของบารอน Charles Louis de Frédy กับ Marie-Marcelle Gigault de Crisenoy เมื่อกูแบร์แต็งเติบโตขึ้น ก็ได้ไปศึกษาในโรงเรียนของสหราชอาณาจักร และ สหรัฐอเมริกา และได้เห็นการศึกษาที่ดี ต่อมา เมื่อเป็นผู้ใหญ่ กูแบร์แต็งจึงเริ่มมีความคิดในการปฏิรูปการศึกษาในฝรั่งเศสให้ทันสมัยขึ้น.

กูแบร์แต็งเชื่อว่า ปัจจัยหนึ่งที่สามารถยกระดับการศึกษาฝรั่งเศสได้ก็คือ การศึกษาด้านกีฬา (sports education) ซึ่งจะช่วยพัฒนาศักยภาพของคนรุ่นใหม่ไฟแรงในยุคนั้น ส่วนตัวของกูแบร์แต็งเอง ก็มีความชื่นชอบในกีฬารักบี้ เขาได้เป็นกรรมการตัดสิบกีฬารักบี้ชิงชนะเลิศระดับประเทศฝรั่งเศสในวันที่ 20 มีนาคม ค.ศ. 1892

ต่อมา ดร. วิลเลียม เพนนี บรุกส์ (Dr William Penny Brookes) มีแนวคิดที่จะฟื้นฟูการแข่งขันกีฬาโอลิมปิกกลับขึ้นมาอีกครั้ง หลังจากการแข่งขันกีฬาโอลิมปิกสมัยโบราณถูกล้มเลิกไปใน ค.ศ. 393 กูแบร์แต็งสนใจในแนวคิดนี้ โดยคิดจะขยายวงการแข่งขันโดยเปิดโอกาสให้นักกีฬาจากทั่วโลกสามารถเข้าร่วมแข่งขันได้ จึงร่วมมือกับ ดร. บรุกส์, สหราชอาณาจักร และประเทศกรีซซึ่งมีความสนใจในแนวคิดนี้ เริ่มพัฒนาแผนการจัดการแข่งขันกีฬานานาชาติขึ้น

วันที่ 23 มิถุนายน ค.ศ. 1894 ในซอร์บอน (Sorbonne) กรุงปารีส คณะกรรมการโอลิมปิกสากล (IOC) ก็ถือกำเนิดขึ้น และเริ่มเตรียมการจัดการแข่งขันกีฬาโอลิมปิกสมัยใหม่ขึ้น โดยให้กีฬาโอลิมปิกครั้งแรกจะจัดขึ้นในกรุงเอเธนส์ ประเทศกรีซ เพื่อให้เกียรติแก่ประเทศผู้ให้กำเนิดกีฬาโอลิมปิก และกำหนดให้กีฬาจัดขึ้นทุก ๆ 4 ปี มีประธาน IOC คนแรกคือ ดีมีตรีโอส วีเกลัส

และในที่สุด 6 เมษายน ค.ศ. 1896 กีฬาโอลิมปิกสมัยใหม่ในเอเธนส์เริ่มต้นขึ้นอย่างเป็นทางการ และในปีเดียวกัน ดีมีตรีโอส วีเกลัส ได้พ้นตำแหน่งประธานคณะกรรมการโอลิมปิกสากล และกูแบร์แต็งก็ได้รับเลือกให้เป็นประธานคณะกรรมการคนที่สอง และดำรงตำแหน่งจนถึง ค.ศ. 1925

ต่อมา กีฬาที่ใช้หิมะในการเล่น เช่น สกีหิมะ ฯลฯ เริ่มเป็นที่นิยม แต่กีฬาที่เล่นในโอลิมปิก ส่วนใหญ่เป็นกีฬาที่ไม่เหมาะจะเล่นในฤดูหนาวที่มีหิมะ ดังนั้น ค.ศ. 1924 จึงได้มีการจัดแยกเป็นกีฬาโอลิมปิกฤดูหนาวสำหรับกีฬาหิมะ ส่วนกีฬาดั้งเดิมก็เป็นกีฬาโอลิมปิกฤดูร้อน ซึ่งจัดมาถึงปัจจุบันทั้งคู่

กูแบร์แต็งมีคำพูดประโยคที่เป็นที่รู้จักแก่คนทั่วไปคือ "The important thing is not to win, but to take part." สิ่งที่สำคัญไม่ใช่การเอาชนะ แต่เป็นการมีส่วนร่วม

ปีแยร์ เดอ กูแบร์แต็ง เสียชีวิตลงเมื่อวันที่ 2 กันยายน ค.ศ. 1937 ด้วยโรคหัวใจ ที่เมืองเจนีวา ประเทศสวิตเซอร์แลนด์ ขณะอายุ 74 ปี
# กฎออกเตต
กฎออกเตต คือ กฎที่อะตอมพยายามที่จะทำให้เวเลนซ์อิเล็กตรอนของตัวมันเองให้ครบแปดซึ่งมีการจัดเรียงอิเล็กตรอนเหมือนแก๊สเฉื่อยและเป็นสภาพที่เสถียรที่สุด 

ข้อยกเว้น ได้แก่

 ธาตุลำดับแรก ๆ ของตารางธาตุ จะเป็นไปตามกฎดูเอต นั่นคือธาตุเหล่านี้จะพยายามทำให้เวเลนซ์อิเล็กตรอนครบสอง เพื่อให้จัดเรียงอิเล็กตรอนเหมือนฮีเลียมซึ่งเป็นแก๊สเฉื่อยที่ใกล้เคียงธาตุเหล่านี้ที่สุด
เบริลเลียม โบรอน และอะลูมิเนียม อาจเกิดสารประกอบโคเวเลนต์ซึ่งไม่ครบออกเตต เช่น BeCl2 BF3 และ AlCl3 สารเหล่านี้มักมีสมบัติเป็นกรดลิวอิส และทำปฏิกิริยาเกิดพันธะโคออร์ดิเนตโคเวเลนต์เพื่อทำให้ตัวเองครบออกเตต
ธาตุตั้งแต่คาบ 3 ลงไปสามารถมีเวเลนซ์อิเล็กตรอนเกิน 8 ได้ เพราะอิเล็กตรอนสามารถเข้าไปอยู่ในออร์บิทัล d ได้ เช่น PCl5 และ SF6 เรียกว่าโมเลกุลไฮเพอร์เวเลนต์
สารประกอบบางชนิดมีความเสถียรทั้ง ๆ ที่มีจำนวนอิเล็กตรอนเป็นคี่ เช่น NO

 แหล่งข้อมูล 

 Petrucci, R. H., Herring, F. G., Madura, J. D., Bissonnette, C. (2011). "Chapter 10: Chemical Bonding I: Basic Concepts". General Chemistry: Principles and Modern Applications. (10th ed.) Toronto: Pearson Canada. ISBN 978-0-13-206452-1.
# ชิงกี้
ชิงกี้  หรือชื่อจริงว่า โฮเวิร์ด ไบเลย์ จูเนียร์   เกิดเมื่อวันที่ 9 มีนาคม ค.ศ. 1980 เป็นแร็ปเปอร์ชาวอเมริกัน

 ประวัติ 
ชิงกี้ เกิดในเซนต์หลุยส์ เติบโตมาในละแวกยากจนวอลนัท ปาร์ค ทางด้านฝั่งเหนือของเซนต์หลุยส์ เขาทุ่มเทเพื่อเป็นนักร้องฮิปฮอปตั้งแต่ 8 ขวบ โดยมักใช้เวลาหลังเลิกเรียนเพื่อเข้าสตูดิโอ เขาเซ็นสัญญาโดยลูดาคริส มีผลงานชุดแรก  Jackpot มียอดขายระดับทริปเปิล แพลตินัม และมีเพลงดังอย่าง Right Thurr, Holidae In และ One Call Away Hood Star แต่หลังจากนั้นเขาเกิดมีความขัดแย้งกับลูดาคริสและค่าย Disturbing the Peace ที่เขาสังกัดอยู่ จนต้องออกไป เขามีผลงานอัลบั้มชุดที่ 2 Powerballin''' (2004) กับค่ายแคปปิตอลแต่ก็ไม่ประสบความสำเร็จ

ต่อมาในปี 2006 ออกผลงานอัลบั้มชุดที่ 3 Hoodstar มีเพลงท็อปเท็นในอเมริกาคือเพลง "Pullin' Me Back" แต่ยอดขายอัลบั้มก็ไม่ดีมาก แต่หลังจากนั้นชิงกี้ก็แก้ไขความขัดแย้งระหว่างเขากับค่าย Disturbing the Peace ได้ และออกอัลบั้มถัดไปร่วมกันในชื่อ Hate It or Love It ในปี 2007Jason Birchmeier, Biography: Chingy allmusic.com

นอกจากการเป็นแร็ปเปอร์ เขายังได้แสดงภาพยนตร์ มีผลงานเรื่องแรกคือ The System Within ในปี 2006 เป็นภาพยนตร์อินดีเกี่ยวกับยาเสพติด องค์กรอาชญากรรมและการคอรัปชันภายในรัฐบาล เขารับบทสมทบบทสำคัญในเรื่องนี้ ต่อมาเรื่องที่ 2 คือ SCARY MOVIE 4 รับบทเป็นแมงดาแร็ปเปอร์รักสนุกที่รักหญิงเป็นชีวิตจิตใจ Chingy (ชิงกี้)

 ผลงานอัลบั้ม 
 2003: Jackpot 
 2004: Powerballin' 
 2006: Hoodstar 
 2007: Hate It or Love It 
 2008: Eurthing An Nuthing''
# ฟุตบอลชิงแชมป์แห่งชาติอาเซียน 2008
ในการแข่งขันครั้งนี้ได้เริ่มเปลี่ยนชื่อจากอาเซียนฟุตบอลแชมเปียนชิพ มาเป็น เอเอฟเอฟ ซูซูกิ คัพ โดยครั้งนี้ประเทศไทยและอินโดนีเซีย เป็นเจ้าภาพร่วมกัน เริ่มการแข่งขันตั้งแต่วัน 5 ธันวาคม - 28 ธันวาคม พ.ศ. 2551 โดยมีประเทศเข้าร่วมการแข่งขันทั้งหมด 8 ประเทศ

 รอบคัดเลือก 
 ทีม  แข่ง  ชนะ  เสมอ  แพ้  ได้  เสีย +/-  แต้ม  ลาว430197+29 กัมพูชา421198+17  ฟิลิปปินส์421165+17 บรูไน411287+14 ติมอร์ เลสเต้401349-51

 รอบแบ่งกลุ่ม 

 กลุ่ม เอ  

 ทีม  แข่ง  ชนะ  เสมอ  แพ้  ได้  เสีย +/-  แต้ม สิงคโปร์3300101+99 อินโดนีเซีย320172+56 พม่า310248-43 กัมพูชา3003212-100

 กลุ่ม บี  

 ทีม  แข่ง  ชนะ  เสมอ  แพ้  ได้  เสีย +/-  แต้ม ไทย3300180+189 เวียดนาม320174+36 มาเลเซีย310256-13 ลาว3003013-130

 รอบรองชนะเลิศ 

 นัดแรก 

 นัดที่สอง 

ผลรวม ทีมชาติไทย ชนะ ทีมชาติอินโดนีเซีย 3-1 ผ่านเข้ารอบชิงชนะเลิศ

ผลรวม ทีมชาติเวียดนาม ชนะ ทีมชาติสิงคโปร์ 1-0 ผ่านเข้ารอบชิงชนะเลิศ

 รอบชิงชนะเลิศ 

 นัดแรก 

 นัดที่สอง 

รางวัลพิเศษ
ชนะเลิศเอเอฟเอฟ ซูซูกิ คัพ  2008เวียดนาม  ชนะเลิศครั้งที่ 1
ผู้เล่นทรงคุณค่ารองเท้าทองคำแฟร์ เพลย์ Dương Hồng Sơn Agu Casmir   Budi Sudarsono   ธีรศิลป์ แดงดา

อันดับดาวซัลโว

4 ประตู
  Budi Sudarsono
  Agu Casmir
   ธีรศิลป์ แดงดา

3 ประตู
   Indra Putra Mahayuddin
  รณชัย รังสิโย
  Nguyễn Vũ Phong

2 ประตู

  Bambang Pamungkas
   Mohd Safee Mohd Sali
  Myo Min Tun

  Noh Alam Shah
   Anon Sangsanoi
   Arthit Sunthornpit

  สุธี สุขสมกิจ
  Lê Công Vinh
  Phạm Thành Lương

1 ประตู

  Khim Borey
  Kouch Sokumpheak
  Firman Utina
  Nova Arianto
  Moe Win
  Ya Zar Win Thein

  Indra Sahdan Daud
  Fahrudin Mustafić
  Baihakki Khaizan
  Shi Jiayi
  Suchao Nuchnum
  Patiparn Phetphun

  Teerathep Winothai
  Nguyễn Việt Thắng
  Huỳnh Quang Thanh
  Phan Thanh Bình
  Nguyễn Quang Hải

สถิติทีม
ตารางแสดงผลงานของทุกทีม
อันดับทีมแข่งชนะเสมอแพ้ได้เสีย+/-รอบชิงชนะเลิศ17421116+527511164+12รอบรองชนะเลิศ35311102+84522185+3ตกรอบแบ่งกลุ่ม5310256−16310248−473003212−1083003013−13
# ไทยแลนด์ไฟฟ์ 2008
ฟุตซอล ไทยแลนด์ ไฟฟ์ 2008 เป็นการแข่งขัน อุ่นเครื่อง ที่จัดขึ้น ในระหว่าง วันที่ 4-7 กันยายน 2551 ณ อาคารนิมิตรบุตร ประเทศไทย เพื่อเตรียมความพร้อม เข้าแข่งขันใน ฟุตซอลชิงแชมป์โลก 2008 มี ทีมเข้าร่วมการแข่งขัน4ทีม คือ อาร์เจนตินา (อันดับโลกอยู่ที่ 7) ยูเครน (อันดับ 8) ญี่ปุ่น (อันดับ9) และไทย (อันดับ 12) โดย ภายหลังทีม ยูเครน ได้ขอถอนตัว เนื่องจาก เนื่องจากกังวลเกี่ยวกับปัญหาการเมืองในประเทศไทย และมี ทีม ไทซองนัม จากประเทศ เวียดนาม เข้าร่วมการแข่งขันแทน
ใช้ระบบการแข่งขันแบบพบกันหมด

 ตารางคะแนน 
ทีมแข่งชนะเสมอแพ้ประตูได้ประตูเสีย+/-แต้ม3210193+1673210125+773102157-83  ไทซองนัม (เวียดนาม)3003233-310

 ตารางการแข่งขัน 

 ทีมชนะเลิศ 
ชนะเลิศ ฟุตซอล ไทยแลนด์ ไฟฟ์ 2008อาร์เจนตินา  ชนะเลิศครั้งแรก
# Anastasia (แก้ความกำกวม)
Anastasia, แอเนิสเตชา, อานาสตาซียา, อนาสตาเซีย ฯลฯ อาจหมายถึง

 แกรนด์ดัชเชสอานาสตาซียา นีคาลายีฟนา แห่งรัสเซีย (ค.ศ. 1901–1918)
 อนาสตาเซีย, ภาพยนตร์แอนิเมชันเมื่อ พ.ศ. 2540 อ้างอิงพระประวัติของแกรนด์ดัชเชสอานาสตาซียา นีคาไลยีฟนา แห่งรัสเซีย อย่างหยาบ ๆ
# คาลามิตี้กันดั้ม
GAT-X131 คาลามิตี้กันดั้ม  เป็นโมบิลสูทตัวร้ายซึ่งมีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มซี้ด ออกแบบโดย คุนิโอะ โอคาวาระ

คาลามิตี้กันดั้มเป็นหนึ่งในGAT-X ซีรีส์รุ่นที่สองที่พันธมิตรโลกพัฒนาขึ้นมา ซึ่งรุ่นที่สองนี้เปลี่ยนระบบเกราะเป็นแบบทรานส์เฟส(TransPhase มีตัวย่อว่า TP)ซึ่งพัฒนามาจากเกราะเฟสชิฟท์ของรุ่นแรก โดยเกราะทรานส์เฟสนั้นจะไม่เปลี่ยนสีและทำงานเฉพาะส่วนที่ถูกโจมตีเท่านั้น แตกต่างจากเกราะเฟสชิฟท์ซึ่งต้องเปิดใช้งานทุกส่วนอย่างต่อเนื่อง ทำให้เกราะทรานส์เฟสมีพลังป้องกันสูงกว่าและใช้พลังงานน้อยกว่าเช่นกัน

 บทบาท 
คาลามิตี้กันดั้มสร้างขึ้นมาโดยเน้นการยิงโจมตีระยะไกลคล้ายกับ GAT-X103 บัสเตอร์กันดั้มแต่ใช้อาวุธที่มีพลังทำลายสูงกว่ามาก โดยมีอาวุธหลักเป็นบีมแคนน่อนพลังงานสูงสองลำกล้องด้านหลังและบาซูก้าแบบกระสุนฝาครอบพลาสม่าซึ่งมีอานุภาพมากกว่าบาซูก้าปกติ ที่ลำตัวติดตั้งปืน"ซิลลา"แบบเดียวกับของ GAT-X303 อีจิสกันดั้มไว้ และที่โล่ยังติดตั้งปืนสองลำกล้องไว้ เนื่องจากไม่สามารถบินได้เหมือนกันดั้มรุ่นที่สองเครื่องอื่นๆ คาลามิตี้กันดั้มจึงมักใช้ GAT-X370 เรดเดอร์กันดั้มเป็นฐานยืนเมื่อต้องต่อสู้กลางอากาศ

คาลามิตี้กันดั้มได้ใช้งานครั้งแรกเมื่อพันธมิตรโลกได้โจมตีอาณาจักรอ็อบ ออร์ก้า ซับนัคซึ่งเป็นนักบินนั้นเป็นมนุษย์ดัดแปลงที่มีปฏิกิริยาเทียบได้กับโคออร์ดิเนเตอร์ จึงสามารถใช้ระบบปฏิบัติการซึ่งซับซ้อนมากได้ คาลามิตี้กันดั้มถูกทำลายในการต่อสู้กับ ZGMF-X09A จัสติสกันดั้มของอัสรัน ซาล่าพร้อมกับออร์ก้าเสียชีวิตเช่นกันในการสู้รบที่ยาคินดูเอ้

 ซอร์ดคาลามิตี้ 

GAT-X133 ซอร์ดคาลามิตี้  เป็นโมบิลสูทจากดีไซน์ต้นฉบับ กันดั้มซี้ด โมบิลสูทวาริเอชัน และต่อมามีบทบาทสำคัญในมังงะชุดกันดั้มซี้ด แอสเทรย์

ซอร์ดคาลามิตี้เป็นรุ่นที่พัฒนาต่อมาจากคาลามิตี้กันดั้มโดยเปลี่ยนมาเป็นแบบเน้นการต่อสู้ในระยะประชิดตัวแทนโดยใช้โครงสร้างแบบเดิมแต่เปลี่ยนอาวุธเป็นแบบเดียวกับของซอร์ดสไตรค์กันดั้ม ดาบต่อต้านยานรบสองเล่มที่เป็นอาวุธหลักนั้นได้รับการปรับปรุงให้ใช้เป็นปืนเลเซอร์ในระยะไกลได้ ปืนซิลลาที่ลำตัวนั้นถูกลดพลังลงมาเหลือ70%เนื่องจากต้องจ่ายพลังงานให้ท่อขับดันที่มีกำลังมากกว่าเดิม จึงมีความคล่องตัวที่สูงกว่าคาลามิตี้กันดั้ม ซอร์ดคาลามิตี้ยังใช้ระบบปฏิบัติการที่ทำให้คนธรรมดาควบคุมได้

ได้มีการสร้างซอร์ดคาลามิตี้ทั้งหมดสามเครื่อง โดยเครื่องที่มีชื่อเสียงที่สุดก็คือเครื่องสีแดงของเอ็ดเวิร์ด ฮาเรลสัน ผู้มีฉายาว่า เอ็ด เดอะริปเปอร์ ซึ่งหลังสงครามครั้งแรก ในเนื้อเรื่องของมังงะ กันดั้มซี้ด เดสทินีแอสเทรย์ เอ็ดได้ไปเข้าร่วมกับสาธารณรัฐอเมริกาใต้ในการต่อสู้เพื่อแยกเป็นอิสระจากกลุ่มพันธมิตรโลก ซึ่งในที่สุดกลุ่มพันธมิตรโลกได้มอบซอร์ดคาลามิตี้อีกเครื่องให้กับเรน่า อิเมเลียเพื่อให้จัดการกับเอ็ด ส่วนเครื่องที่สามนั้นเป็นของโฟว์ โซเซียส หนึ่งในคอมแบทโคออร์ดิเนเตอร์ โซเซียสซีรีส์ ซึ่งถูกส่งตัวไปให้รอนโด มิน่า ซาฮาคุเพื่อตอบแทนที่ร่วมมือกับกลุ่มพันธมิตรโลก
# คลิฟฟ์ ริชาร์ด
เซอร์ คลิฟฟ์ ริชาร์ด  หรือชื่อจริง แฮร์รี โรเจอร์ เว็บบ์  เกิดเมื่อวันที่ 14 ตุลาคม ค.ศ. 1940Cliffennium, Volume 1 , retrieved 2008-03-12. เป็นนักร้อง นักแสดง นักธุรกิจและนักการกุศล ชาวอังกฤษ
ริชาร์ดเป็นศิลปินที่มียอดขายทั่วโลกมากกว่า 250 ล้าน ชุด และ ริชาร์ดมียอดขายจากซิงเกิลกว่า 21 ล้านซิงเกิลในสหราชอาณาจักร ซึ่งเป็นศิลปินที่ขายซิงเกิลดีที่สุดในประวัติศาสตร์อังกฤษอันดับสามรองจาก เดอะบีเทิลส์ และ เอลวิส เพรสลีย์  เซอร์ คลิฟฟ์ ริชาร์ด รู้จักกันในฉายา  "ปีเตอร์แพนออฟป็อป" 

ริชาร์ดนั้นได้ก้าวเข้าสู่วงการบันเทิงอังกฤษ โดยการร้องเพลงแนวร็อกแอนด์โรลตามแบบสไตล์ของนักร้องชาวอเมริกันชื่อดังอย่าง เอลวิส เพรสลีย์ และ ลิตเทิล ริชาร์ด ริชาร์ดได้ร่วมทำเพลงกับวงแบ็กอัพซึ่งเป็นวงดนตรีร็อกแอนด์โรลชื่อดัง อย่างวงเดอะชาโดว์ส ริชาร์ดถูกเสนอว่าเป็นนักร้องอังกฤษที่โด่งดังมากในช่วงคริสต์ทศวรรษ 1950 และต้นคริสต์ทศวรรษ 1960 ก่อนและระหว่างที่เดอะบีทเทิลส์จะมีเพลงเข้าชาร์ต เพลงฮิตเพลงแรกของเขา คือเพลง Move It ในปี ค.ศ. 1958 กล่าวได้ว่าเป็น   เพลงร็อกแอนด์โรลเพลงแรกในสหราชอาณาจักร ซึ่ง จอห์น เลนนอน อดีตสมาชิกวงเดอะบีเทิลส์ กล่าวไว้ว่า "ก่อนที่จะมีเพลงของ คลิฟฟ์ ริชาร์ด และ เดอะชาโดว์ส ไม่มีเพลงอะไรน่าฟังเลยในอุตสาหกรรมดนตรีอังกฤษ 

เป็นระยะเวลา 59 ปีที่อยู่ในวงการ  เซอร์ คลิฟฟ์ ริชาร์ด ได้รับรางวัลมากมาย ได้แก่ แผ่นเสียงทองคำ แผ่นเสียงแพลตินั่ม ได้รับ 3 รางวัลจาก บริตอะวอดส์ ซึ่งประกอบไปด้วยสาขา นักร้องชายยอดเยี่ยมสองรางวัล และ รางวัลศิลปินอังกฤษที่มีผลงาน  ดีเด่น   ริชาร์ดมีซิงเกิลมากกว่า 130 ซิงเกิล มีอัลบั้ม และ อีพี ติดชาร์ทในสหราชอาณาจักรสูงสุด 20 อันดับ มากกว่าศิลปินคนใด   มี 67 ซิงเกิลติดชาร์ทในสหราชอาณาจักรสูงสุด 10 อันดับ และยังเป็นศิลปินอังกฤษเพียงคนเดียวที่มีซิงเกิลติดชาร์ทอันดับ 1 จำนวน 14 ซิงเกิล เป็นเวลากว่า 5 ทศวรรษติดต่อกัน ตั้งแต่ทศวรรษที่ 1950 - 1990
# บอนโจวี
บอนโจวี  เป็นวงฮาร์ดร็อกจาก นิวเจอร์ซี วงประสบความสำเร็จในช่วงคริสต์ทศวรรษ 1980 ผ่านมา 28 ปีพวกเขามียอดขายอัลบั้มมากกว่า 120 ล้านชุดทั่ว่โลกhttp://www6.islandrecords.com/bonjovi/theband_bonjovi_bio.php  - Band profile on official website เฉพาะในสหรัฐอเมริกาขายได้ 34 ล้านชุดhttp://www.riaa.com/goldandplatinumdata.php?table=tblTopArt - RIAA

บอนโจวี รวมตัวกันในปี 1983 นักร้องนำของวง จอน บอนโจวี, นักกีตาร์ ริชี แซมโบรา, มือคีย์บอร์ด เดวิด ไบรอัน, มือเบส อเล็ก จอห์น ซัช และมือกลอง ทิโก ตอร์เรส อเล็ก จอห์น ซัชออกจากวงในปี 1994 และริชี แซมโบราออกจากวงในปี 2013 ในปี 2016 ฮิวจ์ แม็คโดนัลด์ มือเบส และฟิลเอ็กซ์ เข้าร่วมเป็นสมาชิกของวงอย่างเป็นทางการ วงประสบความสำเร็จจากอัลบั้ม Slippery When Wet (1986) และ New Jersey (1988) ที่มียอดขายรวมกัน 19 ล้านชุดเฉพาะในสหรัฐอเมริกา และมีเพลงฮิตท็อปเท็น 8 เพลง (รวมถึง 4 เพลงอันดับ 1) หลังจากนั้นจอน บอนโจวี และริชี แซมโบรามีผลงานเดี่ยว ต่อมาในปี 1992 พวกเขากลับมารวมตัวกันอีกครั้ง กับอัลบั้มชื่อว่า Keep the Faith 

ในปี 2006 วงได้รับรางวัลแกรมมีสาขา Best Country Collaboration ในเพลง "Who Says You Can't Go Home" ร่วมกับเจนนิเฟอร์ เน็ตเติลส์ จากวงคันทรี ซูการ์แลนด์ และพวกเขาถือเป็นวงร็อกวงแรกที่มีเพลงอันดับ 1 บนชาร์ทฮ็อตคันทรีซ็องส์ จากเพลงเดียวกันนี้เอง วงได้รับการเสนอชื่อรางวัลแกรมมี่อยู่หลายครั้งจากอัลบั้ม Crush, Bounce, และ Lost Highway

พวกเขามีผลงานสตูดิโออัลบั้ม 10 ชุด ที่มียอดขายระดับแผ่นเสียงทองคำขาว 9 ชุด นอกจากนั้นยังมีเพลงติดใน 40 อันดับแรกของบิลบอร์ด 19 ซิงเกิล มีเพลงอันดับ 1 อยู่ 4 เพลงคือ "You Give Love a Bad Name", "Livin' on a Prayer", "Bad Medicine", และ "I'll Be There for You"
 สมาชิกในวงดนตรี 

สมาชิกจอน บอน โจวี Phil X
เดวิด ไบรอัน
ทิโก ตอร์เรส

 ผลงานสตูดิโออัลบั้ม 
 Bon Jovi (1984) 
 7800° Fahrenheit (1985) 
 Slippery When Wet (1986) 
 New Jersey (1988) 
 Keep the Faith (1992)
 Cross Road (1994) 
 These Days (1995) 
 Crush (2000)
 One Wild Night Live 1985–2001 (2001) 
 Bounce (2002) 
 This Left Feels Right (2003) 
 100,000,000 Bon Jovi Fans Can't Be Wrong (2004) 
 Have a Nice Day (2005) 
 Lost Highway (2007) 
 The Circle (2009)
 Greatest Hits (2010)
 Inside Out (2012)
 What About Now (2013)
 Burning Bridges (2015)
 This House Is Not for Sale (2016)
 2020 (2020)
 Forever (2024)

 ผลงานทัวร์ 
 Bon Jovi Tour (1984) 
 7800 Fahrenheit Tour (1985) 
 Slippery When Wet Tour (1986–87) 
 New Jersey Syndicate Tour (1988–90) 
 Keep the Faith Tour (1993)
 I'll Sleep When I'm Dead Tour (1993) 
 Crossroad Promo Tour (1994) 
 These Days Tour (1995–96)
 Crush Tour (2000) 
 One Wild Night Tour (2001) 
 Bounce Tour (2002–03) 
 Have a Nice Day Tour (2005–06) 
 Lost Highway Tour (2007–08) 
 The Circle Tour (2010) 
 Bon Jovi Live (2011)
 Because We Can: The Tour (2013)
 This House Is Not for Sale Tour (2016-17)
 2020 Tour (2020)
 อ้างอิง 

 แหล่งข้อมูล 
 https://www.bonjovi.com/
 https://www.facebook.com/BonJovi/
# อะโลน
อะโลน (Alone) อาจหมายถึง

 ภาพยนตร์:
 อะโลน (ภาพยนตร์ปี พ.ศ. 2540) , ภาพยนตร์ในปี 1997
 อะโลน (ภาพยนตร์ปี พ.ศ. 2545) , ภาพยนตร์สยองขวัญกำกับโดย ฟิล เคลย์ดอน 
 อะโลน ชื่อภาษาอังกฤษของภาพยนตร์เรื่อง แฝด ในปี 2550

 เพลง
 "อะโลน (เพลงปี พ.ศ. 2478)", ประพันธ์โดย Arthur Freed และ Nacio Herb Brown 
 "อะโลน (เพลงวงฮาร์ต)", เป็นซิงเกิลของวงฮาร์ตในปี พ.ศ. 2530 ถูกนำมาทำใหม่โดยเซลีน ดิออน ในอัลบั้ม เทกกิงแชนเซส 
 "อะโลน (เพลงวงบีจีส์)", เพลงของบีจีส์ในปี พ.ศ. 2540
# ภาษาไทหย่า
ภาษาไทหย่า หรือ ไตหย่า  และมีภาษาใกล้เคียงกันจัดเป็นเป็นกลุ่มย่อย เรียกว่า หงจินไต่  เป็นภาษาไทกลุ่มหนึ่ง ถูกจัดอยู่กลุ่มกลุ่มภาษาไทตะวันตกเฉียงใต้ มีผู้ใช้ภาษานี้อาศัยอยู่ทางตอนใต้ของประเทศจีน โดยกลุ่มหงจินไต่อาศัยอยู่แถบลุ่มน้ำแดง  และแม่น้ำจินชา  ทางภาคใต้ตอนกลางของมณฑลยูนนาน ส่วนใหญ่นับถือศาสนาพุทธ และอีกส่วนอาศัยอยู่ในจังหวัดเชียงรายของประเทศไทย ส่วนใหญ่นับถือศาสนาคริสต์นิกายโปรเตสแตนต์ ใน พ.ศ. 2547 มีผู้พูดจำนวน 300 คน

ภาษาไทหย่ามีหน่วยเสียงพยัญชนะ 18 เสียง เสียงสระ 18 เสียง และวรรณยุกต์ 5 เสียง มีลักษณะใกล้เคียงกับภาษาไทลื้อและไทยอง รวมทั้งสามารถเข้าใจภาษาไทยถิ่นเหนือได้แม้จะมีบางคำที่ต่างกันบ้างก็ตาม โดยภาษาไทหย่าจะออกเสียงพยัญชนะต่างจากภาษาไทยถิ่นเหนือ เช่น ด จะออกเสียง ล เช่น สีดำ เป็น สีลำ, ดอกไม้ เป็น ลอกไม้ ไม่มีคำควบกล้ำ เช่น ปลา เป็น ปา ไม่มีสระประสม ได้แก่ สระเอีย สระเอือ และสระอัว แต่จะออกเสียงเป็น สระเอ สระเออ และสระไอไม้ม้วน เช่น เมีย เป็น เม, ดินเหนียว เป็น ลินเหนว, เรือน เป็น เฮอน, หัว เป็น โห และสระไอไม้ม้วนออกเสียงเป็นสระเออ เช่น ใหญ่ เป็น เหญ่อ, ใจ เป็น เจอ, ใน เป็น เนอ, ใคร เป็น เผอ เป็นต้นเรืองเดช ปันเขื่อนปัติย์. ภาษาไตหย่า. นครปฐม : สถาบันวิจัยภาษาและวัฒนธรรมเพื่อพัฒนาชนบท มหาวิทยาลัยมหิดล ศาลายา, 2534, หน้า 13 นอกจากนี้ยังมีคำที่ออกเสียงต่างออกไป เช่น วิญญาณ ว่า มิ่งคัน, รักษา ว่า ละคอมหา, มีเยอะ ว่า อู๋หลาย, ไปเที่ยว ว่า กาห่อน, ไปไหนมา ว่า กาสังม่า, มาเที่ยวหรือ ว่า ม่าห่อนว่อ, มีธุระอะไร ว่า หย่งโจ่วแทง และ มากี่คน ว่า มาจิก้อ เป็นต้นบุญช่วย ศรีสวัสดิ์. 30 ชาติในเชียงราย. กรุงเทพฯ : สยามปริทัศน์, 2557, หน้า 181

ภาษาไทหย่ามีเพียงภาษาพูดไม่มีระบบการเขียนเป็นของตัวเองต่างจากภาษาไทกลุ่มอื่น ๆ ภาษาไทหย่าในประเทศไทยกำลังสูญหายเพราะชาวไทหย่าเปลี่ยนไปใช้ภาษาไทยถิ่นเหนือและภาษาไทยมาตรฐาน ต่างจากชาวไทหย่าในประเทศจีนที่ยังมีแนวโน้มว่าลูกหลานจะยังคงใช้ภาษานี้ต่อไป
# อะโลน (เพลงวงบีจีส์)
"อะโลน"  เป็นเพลงของวงบีจีส์ เป็นเพลงตัวตัวในอัลบั้มที่ขายได้ยอดหลายแผ่นเสียงทองคำขาวที่ชื่อ Still Waters ออกในปี พ.ศ. 2540 ประพันธ์โดย แบร์รี, โรบิน และเมอร์ริซ บันทึกเสียงในปี พ.ศ. 2539 สามารถขึ้นชาร์ทในสหราชอาณาจักรที่อันดับ 5 ในสหรัฐอเมริกาสูงสุดที่อันดับ 28
# มายเลิฟ (เพลงของเซลีน ดิออน)
"มายเลิฟ"  คือซิงเกิลแรกของเซลีน ดิออน จากอัลบั้ม มายเลิฟ: เอสเซนเชียลคอลเลกชัน  อัลบั้มเพลงฮิตใหม่: พิเศษสุดสำหรับทีมเซลีน!  สืบค้นวันที่ 27 สิงหาคม พ.ศ. 2551  เพลงนี้เริ่มเผยแพร่ทางวิทยุเมื่อวันที่ 22 กันยายน พ.ศ. 2551 และเปิดให้ดาวน์โหลดในวันต่อมา ในส่วนของซิงเกิลรูปแบบซีดีออกจำหน่ายในวันที่ 20 ตุลาคม พ.ศ. 2551 ในสหราชอาณาจักร และวันที่ 31 ตุลาคม พ.ศ. 2551 ในเยอรมนีมายเลิฟ สืบค้นวันที่ 1 ตุลาคม พ.ศ. 2551 

 การประพันธ์ การออกจำหน่าย และการแสดงสด 
"มายเลิฟ" คือผลงานการประพันธ์ของลินดา เพอร์รี แต่เดิมเพลงนี้บรรจุในอัลบั้ม เทกกิงแชนเซส  อัลบั้มภาษาอังกฤษของเซลีนในปี พ.ศ. 2550 ส่วนในปี พ.ศ. 2551 เซลีนได้บันทึกเสียงเพลงนี้ระหว่างการจัดคอนเสิร์ตทัวร์เทกกิงแชนเซส  ที่กรุงสต็อกโฮล์ม ประเทศสวีเดน และนำเพลงฉบับร้องสดนี้บรรจุลงในอัลบั้ม มายเลิฟ: เอสเซนเชียลคอลเลกชัน อย่างไรก็ดี ในสถานีวิทยุได้รับซิงเกิลวิทยุในฉบับที่บันทึกเสียงในห้องอัดเสียง ส่วนวิดีโอการแสดงสดของเพลงนี้ปฐมทัศน์ในวันที่25 กันยายน พ.ศ. 2551 

ซิงเกิลซีดี "มายเลิฟ" ออกจำหน่ายในสหราชอาณาจักร และเยอรมนีโดยปราศจากการประชาสัมพันธ์ผ่านสื่อใดๆ เพลงนี้ขึ้นชาร์ตอันดับที่ 129 ในชาร์ตซิงเกิลสหราชอาณาจักร และไม่ติดชาร์ตซิงเกิลของเยอรมนี แต่กลับได้รับความนิยมในชาร์ตเพลงร่วมสมัยสำหรับผู้ใหญ่ของสหรัฐอเมริกา โดยขึ้นชาร์ตอันดับสูงสุดที่ 15บิลบอร์ด Celine Dion เรียกข้อมูลวันที่ 12 ธันวาคม พ.ศ. 2552 และในแคนาดาลำดับที่ 8bdsradio เรียกข้อมูลวันที่ 12 ธันวาคม พ.ศ. 2552

เซลีนร้องสดเพลง "มายเลิฟ" ในงานฉลองครบรอบ 43 ปี Jerry Lewis MDA Telethon ผ่านเครือข่ายดาวเทียมจากคอนเสิร์ตทัวร์เทกกิงแชนเซส ออกอากาศในวันที่ 31 สิงหาคม พ.ศ. 2551 ในสหรัฐอเมริกา และแคนาดาเซลีนจะออกรายการ Jerry Lewis MDA Telethon!  สืบค้นวันที่ 29 สิงหาคม พ.ศ. 2551  ในวันที่ 28 ตุลาคม พ.ศ. 2551 เซลีนร้องสดเพลงนี้ในรายการ ดิโอปราวินฟรีย์โชว์  และวันที่ 3 ธันวาคม พ.ศ. 2551 ในรายการ เดอะทูไนต์โชว์วิธเจย์เลโน 

 รูปแบบและรายชื่อเพลง 
ซิงเกิลซีดีสองเพลง (สหรัฐอเมริกา)
 "มายเลิฟ" (ฉบับวิทยุ) – 4:09
 "มายเลิฟ" (ฉบับร้องสดจากคอนเสิร์ตทัวร์เทกกิงแชนเซส) – 5:04

ดิจิทัลดาวน์โหลด
 "มายเลิฟ" (ฉบับวิทยุ) – 4:09

 ฉบับอย่างเป็นทางการ 
 "มายเลิฟ" (ฉบับวิทยุ) – 4:09
 "มายเลิฟ" (ฉบับร้องสดจากคอนเสิร์ตทัวร์เทกกิงแชนเซส) – 5:04
 "มายเลิฟ" (ฉบับในอัลบั้ม เทกกิงแชนเซส) – 4:08

 ชาร์ต 
{| width="0%" 
|- valign="top" 
| width="50%" | 
ชาร์ต (พ.ศ. 2551)อันดับสูงสุดBelgian Wallonia Ultratip ChartBelgian Wallonie Ultratip Chart19Canadian Hot 100Canadian Hot 10067Canadian Adult Contemporary Chart8Italian Singles ChartItalian Singles Chart33Quebec Radio Correspondants Chart2UK Singles ChartUK Singles Chart 129U.S. Billboard Hot Adult Contemporary TracksHot Adult Contemporary Tracks15
# ตำบลด่านม่วงคำ
ตำบลด่านม่วงคำ อยู่ในจังหวัดสกลนคร

 ประวัติ 
ชาวตำบลด่านม่วงคำ มีทั้งหมด 11หมู่บ้าน มีชาวภูไทกะตะและชาวไทญ้อ ชาวภูไทกะตะอพยพมา จากบ้านกล้วย บ้านนาบุง บ้านกุซอง บ้านกะหลวง และบ้านท่ากระโจน หมู่บ้านเหล่านี้อยู่ติดต่อแดนระหว่างประเทศลาว และประเทศเวียดนาม ซึ่งขึ้นต่อเมืองมหาชัยกองแก้ว (ปัจจุบันอยู่ในเขตประเทศลาว) ครั้งแรกอพยพมาตั้งบ้านเรือนอยู่ที่เมืองสกลนคร คุ้มวัดเหนือ ในปี พ.ศ. 2423 รศ.99 ชาวคุ้มวัดเหนือคณะหนึ่ง ซึ่งมีทานยาคูอ้วนกับโยมผู้ใหญ่ 8 ท่าน โดยอพยพครอบครัวลงเรือจากหนองหารล่องตามลำน้ำก่ำถึงปากน้ำห้วยแคน ห่างจากสกลนคร 40 กม. แล้วขึ้นไปตั้งบ้านเรือนและวัดใหม่ ใกล้ริมฝั่งน้ำกก ชื่อว่าบ้านขมิ้น อยู่ได้ 5 ปี ก็เกิดโรคระบาด จึงย้าย ข้ามลำน้ำก่ำอยู่ทางทิศตะวันตก ห่างจากที่เก่า 2 กม. ในปี 2427 ตั้งชื่อว่าบ้านด่านม่วงคำ เพราะว่ามีต้นมะม่วงใหญ่อยู่ต้นหนึ่ง 

บ้านเมืองอยู่เย็นเป็นสุขเรื่อยมาทางราชการได้แต่งตั้งนายดี (ท้าวศรีสุราช) เป็นผู้ใหญ่บ้านสมัยนั้นเกิดกรณีพิพาทระหว่างไทยกับอินโดจีนทางราชการจึง ตั้งด่านขึ้นตรวจเรือสินค้า ขึ้นลงตามลำน้ำก่ำที่บ้านด่านม่วงคำ ต่อมาบ้านม่วงคำก็กลายชื่อเป็น "บ้านด่านม่วงคำ"

 สภาพทั่วไปของตำบล 
พื้นที่สวนใหญ่เป็นที่ราบลุ่ม เหมาะสำหรับทำการเกษตร มีแหล่งน้ำสำคัญและลำห้วย เช่นลำน้ำกำ กุดแข้ ลำห้วยนาซาว ลำห้วยกุดจิก
อาณาเขตตำบล :
ทิศเหนือ ติดกับ ต.เชียงสือ อ.โพนนาแก้ว จ.สกลนคร
ทิศใต้ ติดกับ ต.ตองโขบ อ.โคกศรีสุพรรณ จ.สกลนคร
ิทิศตะวันออก ติดกับ ต.แมดนาท่ม อ.โคกศรีสุพรรณ จ.สกลนคร
ทิศตะวันตก ติดกับ ต.ม่วงลาย อ.เมือง จ.สกลนคร
จำนวนประชากรของตำบล :
จำนวนประชากรในเขต อบต. 7,091 คน และจำนวนหลังคาเรือน 1,958 หลังคาเรือน